OzLabs/hebrew-wiki-articles huggingface dataset:
משפט שני הטורים של קולמוגורוב

בתורת ההסתברות ובפרט בתהליכים מקריים, משפט שני הטורים של קולמוגורוב מתאר תנאי להתכנסות בהסתברות של תהליך מקרי. משפט זה נובע מאי-שוויון המקסימום של קולמוגורוב, ויש לו תפקיד באחת מההוכחות המקובלות של החוק החזק של המספרים הגדולים.

המשפט קרוי על שמו של המתמטיקאי הרוסי אנדריי קולמוגורוב.

==נוסח פורמלי==

תהי <math>\left( X_n \right)_{n=1}^{\infty}</math> סדרה של משתנים מקריים בלתי-תלויים במרחב הסתברות <math>\left( \Omega, \mathcal{F}, \mathbb{P} \right)</math>. נניח כי הם בעלי תוחלות סופיות שנסמן <math>\mathbf{E} \left[ X_n \right] = \mu_n</math> ובעלי שונויות סופיות שנסמן <math>\mathbf{Var} \left( X_n \right) = \sigma_n^2</math>.

אם הטור <math>\sum_{n=1}^{\infty} \mu_n</math> מתכנס והטור <math>\sum_{n=1}^{\infty} \sigma_n^2</math> מתכנס, אז גם הטור <math>\sum_{n=1}^{\infty} X_n</math> מתכנס בהסתברות <math>1</math>. כלומר,
<math display="block">\mathbb{P} \left( \omega \in \Omega \mid \sum_{n=1}^{\infty} X_n \left( \omega \right) ~\text{converges} \right) = 1</math>

==הוכחה==

נניח ללא הגבלת הכלליות כי <math>\mu_n = 0</math> (אחרת נתבונן בסדרת המשתנים המקריים <math>\left( X_n - \mu_n \right)_{n=1}^{\infty}</math>, שתוחלתם היא אפס ושונויותיהם זהות לאלה של <math>\left( X_n \right)_{n=1}^{\infty}</math>). נסמן <math>S_N = \sum_{n=1}^N X_n</math>, ונראה שמתקיים <math>\limsup_N S_N - \liminf_NS_N = 0</math> בהסתברות <math>1</math>.

נשים לב שעבור כל <math>m \in \mathbb{N}</math> מתקיים,
<math display="block">\limsup_{N \to \infty} S_N - \liminf_{N \to \infty} S_N = \limsup_{N \to \infty} \left( S_N - S_m \right) - \liminf_{N \to \infty} \left( S_N - S_m \right) \leq 2 \max_{k \in \mathbb{N} } \left| \sum_{i=1}^{k} X_{m+i} \right|</math>

ולכן לכל <math>m \in \mathbb{N}</math> ולכל <math>\epsilon > 0</math> מתקיים,
<math display="block">\begin{align} \mathbb{P} \left( \limsup_{N \to \infty} \left( S_N - S_m \right) - \liminf_{N \to \infty} \left( S_N - S_m \right) \geq \epsilon \right) &\leq \mathbb{P} \left( 2 \max_{k \in \mathbb{N} } \left| \sum_{i=1}^{k} X_{m+i} \right| \geq \epsilon \ \right) \\ &= \mathbb{P} \left( \max_{k \in \mathbb{N} } \left| \sum_{i=1}^{k} X_{m+i} \right| \geq \frac{\epsilon}{2} \ \right) \\ &\leq \limsup_{N \to \infty} 4\epsilon^{-2} \sum_{i=m+1}^{m+N} \sigma_i^2 \\ &= 4\epsilon^{-2} \lim_{N \to \infty} \sum_{i=m+1}^{m+N} \sigma_i^2 \end{align}</math>
כאשר אי השוויון שבשורה השלישית נובע מאי-שוויון המקסימום של קולמוגורוב.

מההנחה כי הטור <math>\sum_{n=1}^{\infty} \sigma_n^2</math> מתכנס, נובע כי הביטוי האחרון שואף לאפס כאשר <math>m \to \infty</math>. בחרנו <math>\epsilon > 0</math> שרירותית, ולכן ההסתברות הזאת היא בהכרח <math>0</math> לכל <math>\epsilon > 0</math>, כנדרש.

==לקריאה נוספת==

<div class="mw-content-ltr">
* Durrett, Rick. Probability: Theory and Examples. Duxbury advanced series, Third Edition, Thomson Brooks/Cole, 2005, Section 1.8, pp. 60–69.
* M. Loève, Probability theory, Princeton Univ. Press (1963) pp. Sect. 16.3
* W. Feller, An introduction to probability theory and its applications, 2, Wiley (1971) pp. Sect. IX.9</div>

קטגוריה:משפטים בתורת ההסתברות
הספרייה והמוזיאון הנשיאותיים על שם דווייט אייזנהאואר

הספרייה והמוזיאון הנשיאותיים על שם דיוויט אייזנהאואר (באנגלית: The Dwight D. Eisenhower Presidential Library, Museum and Boyhood Home) הם הספרייה והמוזיאון הנשיאותיים העוסקים בהנצחת נשיא ארצות הברית דווייט אייזנהאואר. המוזיאון ממוקם בעיר הבית של אייזנהאואר- אבילין, קנזס. 

המוזיאון כולל את בית הילדות שלו שבו חי בין השנים השנים 1911-1898. אייזנהאואר ואשתו קבורים באתר המוזיאון.

== גלריה ==
<gallery mode="packed">
קובץ:Eisenhower familyhome.jpg| מראה בית ילדותו של אייזנהאואר
קובץ:Eisenhower House.jpg|הכניסה לבית ילדותו של אייזנהאואר
</gallery>

==ראו גם==
* אנדרטת דווייט ד. אייזנהאואר - בוושינגטון די. סי.

== קישורים חיצוניים ==

* 

קטגוריה:קצרמר מוזיאונים
אייזנהאואר
קטגוריה:הנצחת דווייט אייזנהאואר
קטגוריה:קנזס
קונצרט פרס נובל לשלום

בימת הקונצרט בשנת 2009
קונצרט פרס נובל לשלום הוא מופע מוזיקלי שנתי, הנערך ב-11 בדצמבר בעיר אוסלו בירת נורווגיה. הוא נערך לכבודם של חתני פרס נובל לשלום באותה שנה, יום אחד לאחר טקס הענקת הפרס. הקונצרט נערך ברציפות מאז שנת 1994.

הקונצרט מתקיים בנוכחות חתני הפרס ואורחים נכבדים אחרים. מופיעים בו אמנים, המציגים מגוון רחב של סגנונות מוזיקליים (בשנת 1995 כלל הקונצרט באופן חריג יצירות מוזיקה קלאסית בלבד). בשנות התשעים הנחו את האירוע אמנים ומנחי טלוויזיה נורווגים, אך מאז מופיעים בו כמנחים בעיקר אמנים מארצות הברית. מאז תחילתו הופיעו בקונצרט אמנים ידועים רבים ממגוון ארצות, בפרט ארצות המערב. תזמורת רדיו נורווגיה מלווה מדי שנה את המופע.

המנחים מציגים בקונצרט את פעילותם של חתני הפרס, ראיון מוקלט עמם מוצג והם עצמם נואמים במהלך הקונצרט.

ההכנות לקונצרט ובחירת האמנים שישתתפו בו מתחילות בחודש ינואר בעוד שזהות חתני הפרס מוכרזת בחודש אוקטובר. עם זאת יש ונעשים שינויים מאוחרים בתוכנית הקונצרט לשם מתן התייחסות לזהות חתני הפרס.

הקונצרט מוקלט ונערך במספר גרסאות, המשודרות בכ-100 מדינות בסך הכל, עם קהל צופים של מאות מיליוני אנשים. הוא מופק על ידי חברת הפקות פרטית וממומן בחלקו מחסויות.

במשך רוב שנות האירוע הוא נערך באולם אוסלו ספקטרום, אך בשנת 2015 הוא הועבר אל טלנור ארנה בעיר.

הקונצרט נערך לראשונה בשנה שבה זכו בפרס יצחק רבין, שמעון פרס ויאסר ערפאת. בין האמנים שהופיעו בו באותה שנה הייתה הזמרת עפרה חזה. בשנת 2010 הופיע בקונצרט עידן רייכל.

==קישורים חיצוניים==

* 
* [http://www.nobelpeaceprizeconcert.org/ אתר הקונצרט]
* [https://www.youtube.com/channel/UCW1hKNIS3IQVM9NYyhv9vSQ ערוץ הקונצרט] באתר YouTube

קטגוריה:אירועים
קטגוריה:קונצרטים
קטגוריה:פרס נובל
קטגוריה:נורווגיה: תרבות
קטגוריה:אוסלו
אקדח דייהו

דייהו K5/DP51 הוא אקדח חצי אוטומטי בקוטר 9 מ"מ, שפותח על ידי חברת דייהו הדרום קוריאנית, בין השנים 1984 ל-1988.
ייחודו של אקדח דייהו הוא בהיותו בעל מנגנון "פעולה משולשת".

==היסטוריה==
האקדח פותח בחברת דייהו (Daewoo Precision Industries), שפשטה רגל ופורקה. אחר-כך יוצר על ידי חברת S&T Daewoo וכיום מיוצר על ידי S&T Motiv.

האקדח משמש כאקדח שירות של כוחות הביטחון והמשטרה של קוריאה הדרומית ונמכר גם למדינות אחרות.

מיוצרים שני דגמים נוספים וניתן להשיג את האקדח גם בהתאמה לתחמושת 40S&W.

==מנגנון ההפעלה==
גאוות יצרנית האקדח היא על היותו האקדח הראשון בעולם שיוצר במנגנון "פעולה מהירה", בעוד רוב האקדחים הם בעלי "פעולה יחידה", או "פעולה כפולה".
מנגנון הפעולה המהירה של דייהו זכה לכינוי "פעולה משולשת", "פעולה כפולה מהירה", או "פעולה כפולה פלוס+".

המנגנון הייחודי של הפעולה המהירה כולל מערכת קפיצים פנימית, שאינה קיימת באקדחים אחרים, המאפשר לשמוט את הפטיש, כשהאקדח דרוך וכשיש כדור בקנה, כמו ב"פעולה כפולה", אך באופן שלחיצה ארוכה וקלה על ההדק, גם תקפיץ את הפטיש השמוט לאחור וגם תשחרר נקירה.
מנגנון זה מאפשר שימוש באקדח כבאקדח בעל "פעולה כפולה", אך באופן שיריית הכדור הראשון תהיה נוחה ומדויקת יותר, כמו באקדח בעל מנגנון "פעולה יחידה".
בנוסף, ניתן גם להשתמש באקדח זה מבלי לשמוט את הפטיש, כאקדח בעל מנגנון "פעולה יחידה" רגיל.

גוף האקדח והמחלק עשויים סגסוגת אלומיניום 7075-T6. הקנה והכוונות עשויים פלדת מוליבדן (4140 ו-4150 בהתאמה).

== קישורים חיצוניים ==

* [http://www.sntmotiv.com/eng/business/defense_catalog.html קטלוג הנשק של S&T Motiv]
* [http://world.guns.ru/handguns/hg/skor/daewoo-dp-51-e.html דף האקדח באתר World guns]

== הערות שוליים ==

קטגוריה:אקדחים
קטגוריה:דייהו
קטגוריה:קוריאה הדרומית: מדע וטכנולוגיה
קטגוריה:קוריאה הדרומית: צבא וביטחון
קטגוריה:קבוצת טאטא
קאצ'ון

קאצ'ון (בהנגול: 개천시) היא עיר במחוז דרום פויאנג שבקוריאה הצפונית.

== גאוגרפיה ==
61% משטח העיר מיוערים.

== מחוזות אדמיניסטרטיביים ==
קאצ'ון מחולקת ל-26 שכונות ו-11 כפרים.

== כלכלה ==
מקורות מים קיימים בשפע, וכמה מאגרים ממוקמים בתוך קאצ'ון.

החקלאות מפותחת מאוד כולל גידול עצי פרי וחיות משק. תעשיית העיבוד השבבי נפוצה מאוד וכך גם הכרייה.

== תחבורה ==
קאצ'ון נגישה באמצעות הרכבת.

== תיירות ==
אתרי תיירות בקאצ'ון כוללים את מערת Songam, מקדש Taeripsa עם פגודה בגובה 9 קומות, מספר דולמנים ויערות. כמו כן קיים אגם Yŏnpung אשר נבנה ב-1956.

== מחנות מאסר ==
קיימים 2 מחנות מאסר בקאצ'ון, שניהם ידועים בתנאים הקשים שבהם:
* מחנה מאסר קאצ'ון הוא מחנה עבודה בכפייה לאסירים פוליטיים הממוקם כ-20 ק"מ דרום-מזרחית למרכז העיר, על גדות נהר הטיידונג. שין דונג-היוק נולד במחנה, עונה שם, ולבסוף ראה את אמו ואחיו מוצאים להורג לפני שברח.
* מחנה הריכוז קאצ'ון הוא מתחם מבני כלא כ-2.5 מזרחית למרכז העיר. לי סון אוק היה כלוא במשך 6 שנים במחנה ונתן את עדותו בפני הסנאט של ארצות הברית.

== הערות שוליים ==

קטגוריה:קוריאה הצפונית: ערים
טאנצ'ון

טאנצ'ון (בהנגול: 단천시) היא עיר נמל הממוקמת בצפון מזרח מחוז דרום חאמיונג שבצפון קוריאה. אוכלוסיית העיר מונה 360,000 תושבים. טאנצ'ון גובלת עם ים יפן (הים המזרחי של קוריאה).

== מחוזות אדמיניסטרטיביים ==
טאנצ'ון מחולקת ל-39 שכונות ו-39 כפרים. 

== כלכלה ==
במכרות טאנצ'ון יש 25 סוגים של מינרלים, כולל אבץ, מגנזיט, עופרת, זהב, כסף, מוליבדן, גרפיט ואזבסט. העיר ידועה בייצור כימי, ייצור טקסטיל ומתכות.

== תחבורה ==
בטאנצ'ון עובר קו רכבת. בשנת 2012, הנמל שופץ ושודרג. נמל טאנצ'ון שוחזר, וטקס שהתקיים בדצמבר 2012 סימן את סיום העבודות. הנמל ממוקם לאורך חופי טאנצ'ון, והוא נמצא רק 80 ק"מ ו -40 ק"מ מנמל סינפו ונמל צ'ונג'ין, בהתאמה.<ref></ref>

== הערות שוליים ==

קטגוריה:קוריאה הצפונית: ערים
הלמה של קרונקר

באנליזה מתמטית, הלמה של קרונקר היא משפט מתמטי הקושר בין התכנסות של סדרה לבין התכנסות של טור המתאים לה במובן שיתואר להלן.

משפט זה משמש פעמים רבות לטפל בהתכנסות של סכומים ממוצעים של משתנים מקריים בלתי-תלויים. דוגמה בולטת לכך היא אחת ההוכחות של החוק החזק של המספרים הגדולים, העושה שימוש במשפט זה יחד עם משפט שלושת הטורים של קולמוגורוב.

המשפט קרוי על שמו של המתמטיקאי הגרמני לאופולד קרונקר.

==נוסח פורמלי==

תהי <math>\left( x_n \right)_{n=1}^{\infty}</math> סדרה של מספרים ממשיים. נניח כי הטור האינסופי <math>\sum_{n=1}^{\infty}x_n = s</math> מתכנס למספר ממשי.

אזי לכל סדרה מונוטונית עולה של מספרים ממשיים <math>\left( a_n \right)_{n=1}^{\infty}</math> המתבדרת לאינסוף, מתקיים כי,
<math display="block">\lim_{N \to \infty} \frac{1}{a_N} \sum_{n=1}^{N} a_n \cdot x_n = 0</math>

==הוכחה==

נסמן <math>S_N = x_1 + x_2 + \dots + x_N</math>. ניתן לראות שמתקיים כי,
<math display="block">\frac{1}{a_N} \sum_{n=1}^{N} a_n \cdot x_n = S_N - \frac{1}{a_N} \sum_{n=1}^{N-1} \left( a_{n+1} - a_n \right) \cdot S_n</math>

יהי <math>\epsilon > 0</math>. הנחנו כי <math>\lim_{N \to \infty} S_N = s</math>, ולכן קיים <math>N_0</math> כך שמתקיים <math>\left| s - S_N \right| < \epsilon</math> לכל <math>N \geq N_0</math>.

עבור כל <math>N</math> מספיק גדול, נפרק את הסכום שקיבלנו לשני סכומים:
<div class="mw-content-ltr"><math>S_N - \frac{1}{a_N} \sum_{n=1}^{N_0-1} \left( a_{n+1} - a_n \right) S_n - \frac{1}{a_N} \sum_{n=N_0}^{N-1} \left( a_{n+1} - a_n \right) S_n</math>
:<math>= S_N - \frac{1}{a_N} \sum_{n=1}^{N_0-1} \left( a_{n+1} - a_n \right) S_n - \frac{1}{a_N} \sum_{n=N_0}^{N-1} \left( a_{n+1} - a_n \right) s - \frac{1}{a_N} \sum_{n=N_0}^{N-1} \left( a_{n+1} - a_n \right) \left( S_n - s \right)</math>
:<math>= S_N - \frac{1}{a_N} \sum_{n=1}^{N_0-1} \left( a_{n+1} - a_n \right) S_n - \frac{a_N - a_{N_0}}{a_N} \cdot s - \frac{1}{a_N} \sum_{n=N_0}^{N-1} \left( a_{n+1} - a_n \right) \left( S_n - s \right)</math> 
</div>

כאשר <math>N \to \infty</math>, האיבר הראשון מתכנס ל-<math>s</math> והאיבר השלישי מתכנס ל-<math>-s</math>, והם מבטלים זה את זה; האיבר השני מתכנס לאפס כי <math>a_N \to \infty</math>; והאיבר האחרון חסום על ידי <math>\epsilon \cdot \frac{a_N - a_{N_0}}{a_N} \leq \epsilon</math>.

==לקריאה נוספת==

<div class="mw-content-ltr">
* </div>

==הערות שוליים==

קטגוריה:טורים מתמטיים
בית הכנסת כותאיסי

בית הכנסת כותאיסי () הוא אחד מבין שלושת בתי כנסת בעיר כותאיסי שבגאורגיה והגדול מביניהם.

מתפללים בבית הכנסת כותאיסי
בניית בית הכנסת הסתיימה בשנת 1885 ברחוב גפונוב 57–59 שבכותאיסי (בהמשך עבר לכתובת 59 בלבד), בית הכנסת הוא הגדול והחדש שבבתי הכנסת של העיר כותאיסי. ישנם עוד שני בתי כנסת בכותאיסי. שניהם ברחוב גפונוב, מספר 10 ומספר 8, בתי הכנסת האלה נוסדו בשנות ה-60 של המאה ה-19.

==קישורים חיצוניים==

כותאיסי
קטגוריה:כותאיסי
גיא הצבועים

גיא הצבועים הוא שמו של יישוב או נחל במזרח נחלת שבט בנימין הנזכר בתנ"ך.

האתר נזכר בספר שמואל א' בתיאור פשיטות הפלשתים בחבל בנימין בעת שהותם בעיר מכמש: .

במשנה ובתוספתא נזכר יישוב מתקופת הבית השני בשם הר צבועים, אשר נמצא באזור של אקלים חם במיוחד, שהביא להבשלת הפירות בו מוקדם מהרגיל: .

ייתכן כי שמו של האתר הקדום השתמר בשמו של אפיק נחל הקרוי בימינו ואדי אבו א-צ'באע (מילולית: נחל אבי הצבועים) המתחבר אל נחל פרת.

==קישורים חיצוניים==
* [http://www.daat.ac.il/encyclopedia/value.asp?id1=3845 הר צבועים וגיא הצבועים] באתר "דעת - אנציקלופדיה יהודית".

==הערות שוליים==

קטגוריה:קצרמר תנ"ך
קטגוריה:נחלת שבט בנימין
קטגוריה:מדבר יהודה
קטגוריה:יישובי המקרא
בית הכנסת בתומי

בית הכנסת בתומי () הוא בית כנסת בבתומי, אג'ריה, גאורגיה. הוא נבנה על ידי סימון וולקוביץ' בשנת 1904.

ב-1898 נעתר הצאר הרוסי, ניקולאי השני, לבקשת הקהילה היהודית בבתומי לבנות בית כנסת, וזה נחנך ב-1904. ב-1929 נסגר בית הכנסת על ידי השלטון הסובייטי של ברית המועצות, והמבנה שימש לצורך תחרויות ספורט. עם זאת, בשנת 1993, לאחר נפילת הקומוניזם, הותר ליהודים שנותרו בעיר לשוב להשיב למבנה את שימושו המקורי. ב-1998 בית הכנסת שופץ באופן נרחב, הוא נצבע בלבן ונקבע מגן דוד מרשים בממדיו בחלון החזית. ב-2011 הוכרז בית הכנסת כאתר מורשת לאומי.

== גלריה ==
<gallery mode="packed" heights="150">
קובץ:Batumi Synagogue, 2016 (cropped).jpg|חזית בית הכנסת
קובץ:Synagogue Batumi interior, 2016.jpg|פנים בית הכנסת
קובץ:Synagogue in Batumi 06.jpg|גדרות בית הכנסת
קובץ:Synagogue in Batumi 04.jpg|הדלת הראשית של בית הכנסת
קובץ:Synagogue in Batumi 10 (cropped).jpg|שלט הנצחה לאדריכל בית הכנסת סימון לבוביסדזה וולקוביץ' (1879–1937)
</gallery>

== קישורים חיצוניים ==

* 

== הערות שוליים ==

בתומי
קטגוריה:בתומי
ארווין פירוב

גנרל ארווין פירוב (; 15 במאי 1890 – 1 בפברואר 1982) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פירוב נולד ב-15 במאי 1890 בברלין, שהשתייכה לאימפריה הגרמנית. בשנת 1908 התגייס פירוב לצבא האימפריה הגרמנית, והצטרף לרגימנט הרגלים ה-64 (ברנדנבורג ה-8 - פלדמרשל פרידריך קרל, נסיך פרוסיה), ולחם בשורותיו במהלך מלחמת העולם הראשונה. ב-27 בינואר 1915 הועלה פירוב לדרגת אובר לויטננט, וב-13 במאי 1916 נפצע במהלך הקרבות. ב-18 באפריל 1917 הועלה לדרגת האופטמן, ובדצמבר 1917 מונה לקצין מטה במחלקת הרכבות במטכ"ל הקיסרי. על פעולותיו בקרבות קיבל פירוב את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פירוב לרייכסווהר, ומילא בו תפקידי פיקוד ומטה. ב-1 בפברואר 1928 הועלה פירוב לדרגת אוברסט לוטננט, וב-1 באוקטובר 1933 מונה למפקד הגדוד ה-2 ברגימנט הרגלים ה-15. ב-1 בספטמבר 1934 הועלה לדרגת אוברסט, וב-1 באוקטובר אותה שנה מונה למפקד רגימנט הרגלים ה-36. ב-6 באוקטובר 1936 מונה למפקד רגימנט הרגלים ה-105, ב-12 באוקטובר 1937 מונה לראש מטה הקורפוס ה-11, וב-1 בינואר 1938 הועלה לדרגת גנרל מיור.

===מלחמת העולם השנייה===
ב-15 בספטמבר 1939 מונה פירוב למפקד הדיוויזיה ה-96, ובמהלך המערכה על צרפת לחם עמה כחלק מהקורפוס ה-43 במסגרת הארמייה התשיעית. ב-1 בינואר 1940 הועלה פירוב לדרגת גנרל לויטננט, וב-1 באוגוסט 1940 מונה למפקד הדיוויזיה ה-9. ב-1 בינואר 1941 הועלה פירוב לדרגת גנרל חיל הרגלים, וב-6 בפברואר 1941 מונה למפקד הקורפוס ה-55. במהלך מבצע ברברוסה לחם הקורפוס שבפיקודו כחלק מהארמייה השישית, והשתתף בקרב קייב ובקרב חרקוב הראשון. ב-15 בנובמבר 1941 קיבל פירוב על פעולותיו את עיטור צלב האבירים של צלב הברזל, וב-14 בפברואר 1943 מונה למפקד הקורפוס ה-20, שהיה חלק מהארמייה הרביעית. ב-1 ביולי 1943 מונה למפקד הצבאי במערב צרפת, וב-1 בספטמבר 1944 נפל בשבי הבריטי.

===לאחר המלחמה===
בשנת 1947 שוחרר פירוב מהשבי. לאחר שחרורו התגורר בעיר טקלנבורג, עד למותו ב-1 בפברואר 1982.

== קישורים חיצוניים ==

* [http://www.lexikon-der-wehrmacht.de/Personenregister/V/VierowE-R.htm ארווין פירוב] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1890
קטגוריה:גרמנים שנפטרו ב-1982
משה אליקים בריעה הופשטיין

רבי מֹשֶׁה אֶלְיָקִים בְּרִיעָה הוֹפְּשְׁטֵיין (כונה גם "הבאר משה" על שם ספרו; 1757 – 1828, י"ב באלול תקפ"ח) היה בנו של המגיד מקוז'ניץ ואדמו"ר חסידי, השני בשושלת קוז'ניץ.

==ביוגרפיה==
היה תלמידם של רבי אלימלך מליז'נסק ורבי זושא מאניפולי. נישא לביילא בתו של רבי יהודה לייב מאניפולי, בעל "אור הגנוז", ובזיווג שני לחיה שרה בתו של רבי אלעזר וייסבלום מליז'נסק, בנו של רבי אלימלך מליז'נסק. אחר פטירת אביו בי"ד בתשרי תקע"ה סירב למלא את מקומו, ורק לאחר ציוויו של החוזה מלובלין התמנה לתפקיד. 

לאחר פטירתו נסעו רוב חסידיו לאחיינו רבי חיים מאיר יחיאל ממוגלניצא (השרף ממוגלינצא) ורק לאחר פטירתו, בשנת תר"ט (1849), חזרה ההנהגה לבנו רבי אלעזר הופשטיין.
 
חיבר ספרים רבים, בהם על התורה ומועדים "באר משה", "דעת משה", "קהלת משה" ו"בינת משה", "מטה משה" על הגדה של פסח, "פרקי משה" על פרקי אבות, "תפילה למשה" בענייני חג הסוכות, "ויחל משה" על תהלים. בספריו הרבה להביא מתורת רבותיו.

==צאצאיו==
מזיווג ראשון:
* לאה אשת רבי יעקב יואל אורנשטיין (נכד הרב מאפטא).
* אשת רבי מאיר יוסף ב"ר נתן מקוז'ניץ (חתן רבי לוי יצחק מברדיטשוב).
מזיווג שני:
* רבי אלעזר הופשטיין, חתן רבי יעקב ממעליץ, כיהן כאדמו"ר בקוז'ניץ אחרי פטירת בן דודו השרף ממוגלינצא עד לפטירתו בכ"ו בכסלו תרכ"ב.
* אסתר עטל אשת רבי יצחק שלמה גולדמן-גולדברג מזליחוב.
* גיטל אשת רבי יוסף מדומברובה.
* רייזל אשת רבי מרדכי זאב הורביץ-שטרנפלד (ב"ר צבי בן החוזה מלובלין). 
* שפרינצא מירל אשת רבי שמואל זנוויל בינדיגר מברדיוב-ירושלים.
* רבי ישכר מקוז'ניץ. חתנו רבי משה זינגר הדפיס את הספר "בית ישראל" מזקנו המגיד מקוז'ניץ.

==קישורים חיצוניים==
* [http://www.ivelt.com/forum/viewtopic.php?t=3830 רבי משה אליקים בריעה מקאזניץ], באתר "אידישע וועלט פארומס"
* 
* 

==הערות שוליים==

קטגוריה:אדמו"רי בית קוז'ניץ
קטגוריה:רבנים פולנים
קטגוריה:מחברי ספרי חסידות
קטגוריה:ילידי 1757
קטגוריה:נפטרים ב-1828
אוטו-ארנסט אוטנבאכר

גנרל אוטו-ארנסט אוטנבאכר (; 18 בנובמבר 1888 – 7 בינואר 1975) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
אוטנבאכר נולד ב-18 בנובמבר 1888 באסלינגן אם נקר, שהשתייכה לאימפריה הגרמנית. בשנת 1907 התגייס אוטנבאכר לצבא האימפריה הגרמנית, והצטרף לרגימנט הרגלים ה-121 (וירטמברג ה-3 - וירטמברג הישנה), ולחם בשורותיו במהלך מלחמת העולם הראשונה. על פעולותיו בקרבות קיבל אוטנבאכר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף אוטנבאכר לרייכסווהר, ומילא בו תפקידי פיקוד ומטה. ב-1 באוקטובר 1933 הועלה אוטנבאכר לדרגת אוברסט לוטננט, וב-1 באוקטובר 1934 מונה למפקד רגימנט הרגלים ה-54. ב-1 באוגוסט 1935 הועלה לדרגת אוברסט, וב-21 בדצמבר אותה שנה התחתן עם רות אנליזה דה קייזר. ב-6 באוקטובר 1936 מונה למפקד רגימנט הרגלים ה-105, ב-1 באפריל 1939 הועלה לדרגת גנרל מיור, ובקיץ אותה שנה מונה למפקד חטיבת "לצן".

===מלחמת העולם השנייה===
בפרוץ המלחמה לחם אוטנבאכר עם חטיבתו במהלך המערכה בפולין, ובסתיו 1939 מונה למפקד גדוד התחלופה ה-346. ב-1 ביוני 1940 מונה אוטנבאכר למפקד הדיוויזיה ה-177, ב-25 באוקטובר אותה שנה מונה למפקד הדיוויזיה הממונעת ה-36, וב-1 במרץ 1941 הועלה לדרגת גנרל לוטננט. במהלך מבצע ברברוסה לחמה הדיוויזיה שבפיקודו כחלק מהקורפוס הממונע ה-41 במסגרת ארמיית הפאנצר הרביעית, ובמהלך הקרב על מוסקבה לחמה כחלק מהקורפוס הממונע ה-56 במסגרת ארמיית הפאנצר השלישית. ב-6 באוקטובר 1941 מונה אוטנבאכר למפקד זמני של הקורפוס הממונע ה-41, וב-14 בינואר 1942 מונה למפקד הקורפוס ה-13, שהיה חלק מהארמייה הרביעית. ב-1 באוגוסט 1942 מונה לנציב כללי בממשל הצבאי בצרפת, ובקיץ 1944 פרש לביתו בעקבות תשישות.

===לאחר המלחמה===
בשנת 1950 נשפט אוטנבאכר בבורדו על ביצוע פשעי מלחמה, אולם שוחרר מחוסר ראיות. לאחר שחרורו התגורר בעיר שטוטגרט, עד למותו ב-7 בינואר 1975.

== קישורים חיצוניים ==
* [http://www.lexikon-der-wehrmacht.de/Personenregister/O/OttenbacherOttoErnst-R.htm אוטו-ארנסט אוטנבאכר] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1888
קטגוריה:גרמנים שנפטרו ב-1975
קורפוס הצנחנים השני (ורמאכט)

קורפוס הצנחנים השני (בגרמנית: II. Fallschirm-Korps) היה קורפוס גרמני במלחמת העולם השנייה.

==היסטוריה==
הקורפוס הוקם ב-5 בנובמבר 1943 על בסיס הקורפוס האווירי ה-13, ולמפקדו מונה אויגן מיינדל. במאי 1944 הועבר הקורפוס תחת פיקוד הארמייה השביעית עימה לחם במערכה בנורמנדי, ובספטמבר לחם בהולנד כחלק מארמיית הצנחנים הראשונה לבלימת מבצע מרקט גארדן. הקורפוס לחם כחלק מארמיית הצנחנים הראשונה בקרבות בהולנד ובצפון גרמניה, וב-8 במאי 1945 נכנע מיינדל בראש כוחותיו לכוחות בעלות הברית.

==מפקדים==
* גנרל חיל הצנחנים אויגן מיינדל (5 בנובמבר 1943 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/KorpsSonstige/FallKorpsII.htm קורפוס הצנחנים ה-2] באתר lexikon-der-wehrmacht 

2
קורפוס הצנחנים הראשון (ורמאכט)

קורפוס הצנחנים הראשון (בגרמנית: I. Fallschirm-Korps) היה קורפוס גרמני במלחמת העולם השנייה.

==היסטוריה==
הקורפוס הוקם ב-1 בינואר 1944 על בסיס קורפוס השדה של הלופטוואפה ה-2, ולמפקדו מונה אלפרד שלם. הקורפוס לחם בקרבות באיטליה, ובכלל זה בקרב על מונטה קאסינו, וב-2 במאי 1945 נכנע לכוחות בעלות הברית יחד עם שאר קבוצת ארמיות C.

==מפקדים==
* אלפרד שלם (1 בינואר 1944 - 1 בנובמבר 1944)
* ריכרד היידריך (1 בנובמבר 1944 - 23 בינואר 1945)
* הלמוט בהלקה (23 בינואר 1945 - 2 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/KorpsSonstige/FallKorpsI.htm קורפוס הצנחנים ה-1] באתר lexikon-der-wehrmacht 

1
נתן (וילהלם) וולף

[https://www.geni.com/people/%D7%A0%D7%AA%D7%9F-%D7%95%D7%95%D7%9C%D7%A3/6000000019148767777 קישור לתמונה של טאוורס] באתר Geni

נתן (וילהלם) וולף (1896 – 1978) היה רופא פנימי, מנהל מחלקה פנימית בבית החולים הדסה בתל אביב, מייסד ומנהלו הראשון של בנק הדם של מד"א.

==קורות חיים==
נתן (וילהלם) וולף נולד למשפחה מתבוללת מברלין שבגרמניה. עם פרוץ מלחמת העולם הראשונה התגייס כחובש (באותה תקופה היה כבר סטודנט לרפואה) ונפצע בבלגיה. לאחר מכן התנדב ל"חיל המזרח" אשר נשלחו לסייע לטורקים במזרח. כך הגיע לארץ ישראל. 
וולף הוצב בתחנת הרכבת החיג'זית (מסילת הרכבת החיג'זית) באל פולה (עפולה) שליד מנחת הטייסת הבווארית 304 במרחביה. בקואופרציה במרחביה פגש את החלוצים ושם גמלה בלבו ההחלטה להעלות לארץ ישראל.

עם התקדמות צבא אלנבי נסוגו הטורקים ועמם חיל המשלוח הגרמני. יחידתו של וילהלם הועברה מעפולה, שם שהתה שמונה חודשים, לשכם, משם לצמח (ליד הכנרת), ובהמשך לדמשק. גם משם הם נאלצו לברוח, מנוסה רגלית של 200 ק"מ עד טורקיה. בסיום המלחמה הם הוחזקו כשבויים אצל הטורקים.

את שירותו הצבאי סיים כקצין. בתום המלחמה חזר לגרמניה והשלים את לימודי הרפואה.

באפריל 1925 התחתן עם חברתו רופאת הילדים הד"ר מלכה לבית לשם. לזוג נולדו בת ובן. בתקופה זו הגיע הזוג וולף לנמל יפו.

===בארץ ישראל===
וולף התקבל לעבודה כרופא "חברת המלח" בעתלית. בהמשך דרכו היה רופא המושבות: כפר סבא, גן חיים רמת הכובש והיישובים הערבים שבסביבה. בשנים 1930–1933 השתלם בברלין ברפואה טרופית.

ב-1933 התקבל לעבודה בהדסה כרופא פנימי, אצל הד"ר משולם לבונטין ובהמשך השנים לאחר מספר שנים שבהן כיהן כרופא ראשי קבוע, מונה למנהל המחלקה הראשון של פנימית ג'. במקביל ניהל את מרפאות החוץ של בית החולים.בין תלמידיו: הקרדיולוג פרופ' יצחק קרונזון, ד"ר הנס יעקב שהיה מנהל בית הבריאות ע"ש שטראוס.

בפרשת רצח האחיות היהודיות, נשלח וולף עם הד"ר אריה אלוטין ליפו לנסות להצילן.

בשנת 1934 הוקם השירות הרפואי של ההגנה לאזור תל אביב. השירות הרפואי ארגן שרותי רפואה בעיר ותכנונם לצורכי שעת חירום. מטה השירות הרפואי ששמעון סבוראי היה מפקדו היה מורכב מהרופאים וולף ואלוטין
בהמשך וולף עמד בראש שירותי הרפואה של ההגנה ביחד עם הד"ר יוסף קוט.

ב-1946 הקים את בנק הדם של מגן דוד אדום בבנין מד"א ברחוב מזא"ה 13 בתל אביב. וולף נעזר בארגון המתנדבים של תורמי דם וברופאים: סוניה קבלקין, מלכה וולף, לודביג דרסלר, ושטארק. בהמשך, עבר הבניין ליפו ונקרא: "הבניין למתן שירותי הדם ע"ש הקולונל מיקי סטון". וולף עמד בראשו.

ב-26 בפברואר 1948 מונה על ידי קצין רפואה ראשי הד"ר חיים שיבא לתפקיד של רופא ראשי בחי"ם

במלחמת העצמאות מונה לראש הרפואה הנפתית של חיל הרפואה.

וולף כיהן לימים כחבר הוועד הפועל של מד"א וסגן נשיא הארגון. בשנות ה-50 ובשנות ה-60 המוקדמות פעל בשליחות מד"א לקונגרס הצלב האדום במטרה לשכנעם להכיר במד"א ובסמל מגן
דוד כחלק מהתנועה הבינלאומית של הצלב האדום.

בשנותיו האחרונות לאחר שהתאלמן, התגורר בקיבוץ כברי אצל בתו מרגלית רוזוליו. חתנו היה דניאל רוזוליו ואחד מנכדיו עידו רוזוליו.

==לקריאה נוספת==
* נדב מן, תיעוד : "כך נראתה מלחמת העולם הראשונה בארץ", ישראל היום, 1 באוגוסט 2014

==הערות שוליים==

קטגוריה:רופאים יהודים גרמנים
קטגוריה:רופאים פנימיים ביישוב
קטגוריה:תל אביב-יפו: רפואה
קטגוריה:רופאים פנימיים ישראלים
קטגוריה:אנשי מגן דוד אדום
קטגוריה:סגל בית החולים הדסה תל אביב
קטגוריה:לוחמי ההגנה
קטגוריה:העלייה הרביעית
קטגוריה:יהודים בצבא הגרמני במלחמת העולם הראשונה
קטגוריה:ישראלים שנולדו ב-1896
קטגוריה:ישראלים שנפטרו ב-1978
קורפוס הפאנצר המוצנח הרמן גרינג

קורפוס הפאנצר המוצנח הרמן גרינג (בגרמנית: Fallschirm-Panzerkorps Hermann Göring) היה קורפוס גרמני במלחמת העולם השנייה.

==היסטוריה==
הקורפוס הוקם ב-1 באוקטובר 1944, ולמפקדו מונה וילהלם שמאלץ. הקורפוס כלל את דיוויזיית פאנצר מוצנחת הראשונה הרמן גרינג ואת דיוויזיית פאנצר מוצנחת השנייה הרמן גרינג. הקורפוס לחם בקרבות בפרוסיה המזרחית, ולאחר מכן לחם בהרי ההארץ עד סוף המלחמה.

==מפקדים==
* וילהלם שמאלץ (1 באוקטובר 1944 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/KorpsSonstige/FallPzKorps.htm קורפוס הפאנצר המוצנח הרמן גרינג] באתר lexikon-der-wehrmacht 

הרמן גרינג
סינגוניום

Syngonium podophyllum
סינגוניום (שם מדעי: Syngonium) הוא סוג ממערכת בעלי פרחים שמקורו ביערות הגשם של דרום מקסיקו, איי הודו המערבית, מרכז ודרום אמריקה. זהו צמח מטפס שיכול להגיע להגיע לגובה של 20 מטר ומעלה על צמרות העצים.

== ביות ==
צורת העלים תלויה בשלב גדילת הצמח ולעלים בוגרים של הצמח המטפס אונות רבות יותר. מיני הסינגוניום מגודלים לרוב כעציצים בדרך כלל בשלב הצעיר והעלוותי שלהם. צמיחתו דורשת טמפרטורה שנעה בין 16 ל-30 מעלות, לחות גבוהה ואור רב, אך לא אור שמש ישיר. חיתוך הקנוקנות מאפשר את גידול הצמח כשיח ושומר על צורת העלים דמוית החץ. הסינגוניום יכול להתרבות באמצעות ייחור.

== מינים ==
#Syngonium angustatum
#Syngonium armigerum 
#Syngonium atrovirens 
#Syngonium auritum 
#Syngonium castroi 
#Syngonium chiapense 
#Syngonium chocoanum 
#Syngonium crassifolium 
#Syngonium dodsonianum 
#Syngonium erythrophyllum 
#Syngonium foreroanum 
#Syngonium gentryanum 
#Syngonium harlingianum 
#Syngonium hastiferum 
#Syngonium hastifolium 
#Syngonium hoffmannii 
#Syngonium laterinervium 
#Syngonium llanoense
#Syngonium macrophyllum 
#Syngonium mauroanum 
#Syngonium meridense 
#Syngonium neglectum 
#Syngonium oduberi 
#Syngonium podophyllum - המין הנפוץ ביותר שלעיתים מכונה סינגוניום
#Syngonium rayi 
#Syngonium sagittatum 
#Syngonium salvadorense 
#Syngonium schottianum 
#Syngonium sparreorum 
#Syngonium standleyanum 
#Syngonium steyermarkii 
#Syngonium triphyllum 
#Syngonium wendlandii 
#Syngonium yurimaguense

==קישורים חיצוניים==

קטגוריה:צמחים שתוארו ב-1829
קטגוריה:טקסונים שתוארו בידי היינריך וילהלם שוט
קטגוריה:לופיים
קטגוריה:צמחי נוי
הדיוויזיה ה-44 (ורמאכט)

הדיוויזיה ה-44 (בגרמנית: 44. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה בקרב סטלינגרד. לאחר מכן הוקמה הדיוויזיה מחדש כדיוויזיית הרייכסגרנדיר ה-44, שלחמה בחזית האיטלקית ובחזית המזרחית.

==היסטוריה==
===הדיוויזיה ה-44===
הדיוויזיה הוקמה ב-1 באפריל 1938 בווינה, על בסיס כוחות מהדיוויזיות האוסטריות ה-1, ה-2 וה-3, והועמדה תחת פיקוד אלברכט שוברט. במהלך המערכה בפולין לחמה הדיוויזיה כחלק מהקורפוס ה-17 במסגרת הארמייה ה-14, ובמהלך המערכה על צרפת ועל ארצות השפלה לחמה הדיוויזיה בשלב השני כחלק מהקורפוס ה-38 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-29 במסגרת הארמייה השישית, והשתתפה בקרב קייב ובקרב חרקוב הראשון. במהלך מבצע מקרה כחול לחמה הדיוויזיה כחלק מהקורפוסים ה-51 וה-11 במסגרת הארמייה השישית, ולאחר מכן לחמה בקרב סטלינגרד כחלק מהקורפוס ה-8, וב-29 בינואר 1943 נכנעו שרידיה לכוחות הסובייטים.

===דיוויזיית הרייכסגרנדיר ה-44===
סמל דיוויזיית הרייכסגרנדיר ה-44
ב-1 במרץ 1943 הוקמה הדיוויזיה מחדש בצרפת, וב-1 ביוני אותה שנה שונה שמה לדיוויזיית הרייכסגרנדיר ה-44. ב-23 בספטמבר 1943 נשלחה הדיוויזיה לאיסטריה כחלק מקורפוס הפאנצר אס אס ה-2, וב-23 בנובמבר אותה שנה הועברה תחת פיקוד קורפוס הפאנצר ה-14 במסגרת הארמייה העשירית, עמו לחמה בקרב מונטה קאסינו. הדיוויזיה לחמה באיטליה כחלק מהארמייה העשירית, ובדצמבר 1944 הועברה תחת פיקוד ארמיית הפאנצר השנייה בהונגריה. הדיוויזיה לחמה בקרבות בהונגריה ובאוסטריה כחלק מארמיית הפאנצר השנייה ומהארמייה השמינית עד סוף המלחמה.

==מפקדים==
{| class="wikitable"
|-
! שם !! כהונה
|-
| אלברכט שוברט || 1 באפריל 1938 - 1 באוקטובר 1939
|-
| פרידריך זיברט || 1 באוקטובר 1939 - 2 במאי 1942
|-
| היינריך-אנטון דבוי || 2 במאי 1942 - 29 בינואר 1943
|-
| פרנץ בייר || 1 במרץ 1943 - 1 בינואר 1944
|-
| פרידריך פרנק || 1 בינואר 1944 - 7 במאי 1944
|-
| ברונו אורטנר || 7 במאי 1944 - 16 ביוני 1944
|-
| פאול קלאט || 16 ביוני 1944 - 2 ביוני 1944
|-
| הנס-גינטר פון רוסט || 21 ביוני 1944 - 23 במרץ 1945
|-
| הופמן || 23 במרץ 1945 - 5 באפריל 1945
|-
| רודולף לאנגהאוזר || 5 באפריל 1945 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/44ID-R.htm הדיוויזיה ה-44] באתר lexikon-der-wehrmacht 
* [http://www.lexikon-der-wehrmacht.de/Gliederungen/Grenadierdivisionen/44GDHuD-R.htm דיוויזיית הרייכסגרנדיר ה-44] באתר lexikon-der-wehrmacht 

44
קטגוריה:יחידות גרמניות בקרב סטלינגרד
הדיוויזיה ה-45 (ורמאכט)

הדיוויזיה ה-45 (בגרמנית: 45. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, ובכלל זה בקרב קורסק, והושמדה במהלך מבצע בגרטיון. לאחר מכן הוקמה הדיוויזיה מחדש כדיוויזיית הפולקסגרנדיר ה-45, שלחמה בחזית המזרחית עד סוף המלחמה.

==היסטוריה==
===הדיוויזיה ה-45===
הדיוויזיה הוקמה ב-1 באפריל 1938 בלינץ, והועמדה תחת פיקוד אלברכט שוברט. במהלך המערכה בפולין לחמה הדיוויזיה כחלק מהקורפוס ה-17 במסגרת הארמייה ה-14, ובמהלך המערכה על צרפת ועל ארצות השפלה לחמה הדיוויזיה בשלב השני כחלק מהקורפוס ה-26 במסגרת הארמייה השנייה. במהלך מבצע ברברוסה לחמה הדיוויזיה כחלק מהקורפוס ה-12 במסגרת ארמיית הפאנצר השנייה, ולאחר מכן במסגרת הארמייה הרביעית, והשתתפה בקרב סמולנסק. במהלך הקרב על מוסקבה לחמה הדיוויזיה כחלק מהקורפוס ה-34 במסגרת ארמיית הפאנצר השנייה, ולאחר מכן במסגרת הארמייה השנייה. לאחר מכן לחמה הדיוויזיה בקרבות שונים בגזרה המרכזית, ואף לחמה בקרב קורסק כחלק מהקורפוס ה-20 במסגרת הארמייה התשיעית. במהלך מבצע בגרטיון לחמה הדיוויזיה כחלק מהקורפוס ה-35 במסגרת הארמייה התשיעית, וב-18 ביולי 1944 הושמדה הדיוויזיה באזור בוברויסק.

===דיוויזיית הגרנדיר ה-45===
ב-19 ביולי 1944 הוקמה דיוויזיית הגרנדיר ה-45 על בסיס דיוויזיית הפולקסגרנדיר ה-546 ושרידי הדיוויזיה ה-45, והועמדה תחת פיקוד ריכרד דניאל. הדיוויזיה לחמה בגזרה המרכזית באזור ורשה, כחלק מהקורפוס ה-8 במסגרת הארמייה התשיעית.

===דיוויזיית הפולקסגרנדיר ה-45===
ב-21 באוקטובר 1944 שונה שמה של הדיוויזיה לדיוויזיית הפולקסגרנדיר ה-45, והיא המשיכה להילחם כחלק מהארמייה התשיעית, ולחמה עמה במבצע ויסלה-אודר. לאחר מכן לחמה הדיוויזיה כחלק מהארמייה ה-17 בקרב על שלזיה ובקרבות בצ'כיה עד סוף המלחמה.

==מפקדים==
{| class="wikitable"
|-
! שם !! כהונה
|-
| פרידריך מטרנה || 1 באפריל 1938 - 25 באוקטובר 1940
|-
| גרהרד קרנר || 25 באוקטובר 1940 - 27 באפריל 1941
|-
| פריץ שליפר || 27 באפריל 1941 - 27 בפברואר 1942
|-
| פריץ קיהלוויין || 27 בפברואר 1942 - 25 באפריל 1943
|-
| הנס פון פאלקנשטיין || 25 באפריל 1943 - 30 בנובמבר 1943
|-
| יואכים אנגל || 30 בנובמבר 1943 - 27 בפברואר 1944
|-
| גוסטב גיהר || 27 בפברואר 1944 - 9 באפריל 1944
|-
| יואכים אנגל || 9 באפריל 1944 - 18 ביולי 1944
|-
| ריכרד דניאל || 19 ביולי 1944 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/45ID-R.htm הדיוויזיה ה-45] באתר lexikon-der-wehrmacht 
* [http://www.lexikon-der-wehrmacht.de/Gliederungen/Grenadierdivisionen/45GD-R.htm דיוויזיית הגרנדיר ה-45] באתר lexikon-der-wehrmacht 
* [http://www.lexikon-der-wehrmacht.de/Gliederungen/Volksgrenadierdivisionen/45VGD.htm דיוויזיית הפולקסגרנדיר ה-45] באתר lexikon-der-wehrmacht 

==הערות שוליים==

45
דיוויזיה 45
נהר קושק

נהר קוּשק (נקרא בטורקמניסטן נהר גושגי (Guşgy)) הוא נהר המהווה, בחלק ממסלולו, את הגבול בין אפגניסטן לבין טורקמניסטן. בעבר סימן את הגבול הדרומי של האימפריה הרוסית ושל ברית המועצות.

מקורות נהר קושק בצפון-מערב אפגניסטן, והוא זורם לתוך נהר מורגאב.

על שם הנהר קרויה העיר קושק בצפון אפגניסטן, והמוצב הצבאי קושקה בגבול טורקמניסטן.

מעל לנהר עובר גשר שנבנה בשנת 1960, ובו מסילת רכבת המובילה למוצב הצבאי. מאוחר יותר נוסף לגשר גם כביש גישה לרכבים.

==קישורים חיצוניים==
* 

קטגוריה:קצרמר טורקמניסטן
קטגוריה:קצרמר אפגניסטן
קטגוריה:אפגניסטן: גאוגרפיה
קטגוריה:טורקמניסטן: גאוגרפיה
קטגוריה:אסיה: נהרות ונחלים
נהר מורגאב

נהר מורגאב הוא נהר ארוך במרכז אסיה. הוא מתחיל במרכז-מערב אפגניסטן, זורם צפון-מערבה לכיוון מחוז מורגאב, הקרוי על שם הנהר, ומשם למדבר קאראקום. מימיו נספגים באדמת המדבר.

מקורות נהר מורגאב נמצאים במרכז-מערב אפגניסטן, על רמה הממוקמת בין מספר שרשראות הרים. אפיק הנהר צר, רוחבו פחות מקילומטר, ומדרונותיו תלולים. בתחילת האפיק זורמים אליו מי נהר קושק. לאחר כ-190 קילומטר הוא הופך לנקיק עמוק הזורם מערבה, לכיוון טורקמניסטן, שם רוחבו מגיע ל-2 קילומטר.

מעט ממימיו משמשים להשקיית שדות, בשני צדי הגבול.

בשטחה של טורקמניסטן הנהר זורם לנווה המדבר "מרב העתיקה", שם נספגים מימיו, יחד עם מים המגיעים מתעלת קאראקום ומי הנהר אמו דריה.

שטחו של אגן הניקוז של נהר המורגאב נאמד בכ-46,880 קמ"ר.

==קישורים חיצוניים==

* 

קטגוריה:קצרמר טורקמניסטן
קטגוריה:אפגניסטן: גאוגרפיה
קטגוריה:טורקמניסטן: גאוגרפיה
קטגוריה:אסיה: נהרות ונחלים
תאטרו קומונאלה די פירנצה

כניסת החזית לתיאטרון
תאטרו קומונאלה די פירנצה (באיטלקית: Teatro Comunale di Firenze) או תאטרו דל מאג'ו מוזיקאלה פיורנטינו (באיטלקית: Teatro del Maggio Musicale Fiorentino) הוא בית אופרה בפירנצה, איטליה.

== היסטוריה ==
התאטרו נבנה במקור כאמפיתיאטרון תחת כיפת השמים, ה"פוליטאמה פיורנטינו ויטוריה עמנואלה" שנחנך ב-17 במאי 1862 בהפקה של לוצ'יה דלה מרמור של דוניצטי והיה בעל תפוסה של 6,000 איש. האמפיתיאטרון היה למוקד חיי התרבות בעיר. לאחר סגירתו עקב שרפה, נפתח מחדש באפריל 1864 וקורה בגג ב-1882. בשנת 1911 חובר הן לחשמל והן להסקה.
מראה התיאטרון מן הרחוב

בשנת 1930 השתלטו רשויות העיר על התיאטרון ושינו את שמו ל"תאטרו קומונאלה". בהפצצה בתקופת מלחמת העולם השנייה נגרמו לבניין נזקים קשים ובעיות נוספות הביאו לסגירתו למשך שלוש שנים ב-1958. לבסוף, במאי 1961, נפתח שוב התיאטרון, לאחר שיפורים ושכלולים, בדון קרלו של ורדי. הוא היה לאודיטוריום סגלגל בן 2,000 מושבים ובו מתחם תזמורת גדול, יציע תאים אחד, ושני יציעים רחבים, מעגליים למחצה, המסגירים את מקורו של הבניין כאמפיתיאטרון.

כאשר התהדק הקשר של התיאטרון עם פסטיבל המוזיקה הראשון והחשוב ביותר באיטליה, מאג'ו מוזיקלה פיורנטינו השנתי, שהחל שנת 1931 כפסטיבל תלת-שנתי ונעשה, פרט לשנות המלחמה, לשנתי לאחר 1937, השתנה שוב שמו ל"תאטרו דל מאג'ו מוזיקלה פיורנטינו".

המאג'ו מוזיקלה סבל מקשיי מימון, שאילצו את ההנהלה לבחור בין קיצוץ במספר העובדים, שהיה מביא לשביתות וטלטלות בניהולו, לבין הפחתת ההפקות במהלך העונה. הנהלת התיאטרון פנתה במגבית לציבור בחיפוש אחר תומכים חדשים, בעיקר מקרב אזרחים פרטיים. לעידוד התרומות, הובטחו לתומכים תמריצים בצורת אזכור שמותיהם בתוכנייה, מקומות טובים יותר, רכישה מוקדמת של כרטיסים ונוכחות בחזרות ובקבלות-פנים. מספר התומכים העיקריים כיום הוא כשלושים בלבד, כפועל יוצא מגודל העיר פירנצה, הקטנה יחסית לערים אחרות באיטליה, המנהלות בעצמן את בתי האופרה שלהן בתמיכה פרטית.

== קישורים חיצוניים ==

* 

==הערות שוליים==

קטגוריה:איטליה: בתי אופרה
תרבות
קטגוריה:פירנצה: מבנים
פליירס טריביון

פליירס טריביון (באנגלית: The Players’ Tribune בתרגום חופשי - עיתון השחקנים) הוא אתר אינטרנט ועיתון מקוון המביא את דבריהם של הספורטאים והשחקנים ישירות. האתר הוקם ב- 2014 וזוכה להצלחה גדולה בארצות הברית.

== על האתר ==
פליירס טריביון הוקם ב-2014 על ידי שחקן הבייסבול בעברו דרק ג'יטר שסיפר שאחד הקשיים שלו בשיתוף התקשורת היה הפחד שמא דבריו יעוותו, לכן לאורך הקריירה שלו מיעט להתראיין ולעדכן את המדיה בדעותיו. לאחר פרישתו הקים את האתר. 

האתר גייס בראשיתו מעל תשעה מיליון דולר מקרן ההשקעות הגדולה NEA שנהייתה שותפה במיזם.

האתר זוכה להצלחה גדולה בעיקר בארצות הברית, וספוראים רבים משתמשים בפלטפורמה הזאת כשהם רוצים להודיע דבר מה אישי, ישירות לאוהדים שלהם. בין השאר קובי בראיינט סטיב נאש ריי אלן הודיעו בטורים לאתר על פרישתם ממשחק פעיל. קווין דוראנט הודיע באתר על מעברו לגולדן סטייט ווריורס. קווין לאב הודיע שהוא נשאר בקליבלנד קאבלירס. שחקנים אחרים מפרסמים בלוגים קבועים באתר, מאמרי דעות ופודקאסטים או משתפים תמונות וסרטונים.

נשמעה ביקורת על האתר, כי הודעות השחקנים אינן נכתבות על ידיהם אלא על ידי סופרי צללים שאינם מקבלים קרדיט על עבודתם

==קישורים חיצוניים==
* 

==הערות שוליים==

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2014
זראפשאן (נהר)

זראפשאן (באוזבקית: Zarafshon, בטג'יקית: Зарафшон, ) הוא נהר העובר בטג'יקיסטן, באוזבקיסטן ובטורקמניסטן. בעבר נחשב הנהר ליובל של נהר האמו דריה, אך כיום הוא נחשב כנהר בפני עצמו, בגלל רמת המליחות השונה שבמימיו וכן מסלולו השונה שעובר בין נופים אחרים.

== מסלול הנהר ==
הנהר מתחיל לזרום קרוב לגבול הצפוני של טג'יקיסטן-קירגיזסטן וממשיך לזרום בדרכו בצפון טג'יקיסטן על יד ערים וכפרים רבים, רובם מעוטי אוכלוסין. הנהר חוצה את גבול טג'יקיסטן-אוזבקיסטן וחוצה את העיר הגדולה סמרקנד שבאוזבקיסטן. הנהר ממשיך בפיתולים באוזבקיסטן ובסופו של דבר פונה דרומה אל טורקמניסטן, בטורקמניסטן הנהר ממשיך לזרום עד העיר טורקמנבאט, שם נשפך הנהר אל האמו דריה.

== ערים גדולות שהנהר עובר בהן ==
טג'יקיסטן
* פנדיג'קנט

אוזבקיסטן
* סמרקנד
* נאבוי
* בוכרה

טורקמניסטן
* טורקמנבאט

==קישורים חיצוניים==

* 

== הערות שוליים ==

קטגוריה:קצרמר טג'יקיסטן
קטגוריה:קצרמר אוזבקיסטן
זראפשאן
קטגוריה:טג'יקיסטן: גאוגרפיה
קטגוריה:אוזבקיסטן: גאוגרפיה
קטגוריה:טורקמניסטן: גאוגרפיה
הדיוויזיה ה-50 (ורמאכט)

הדיוויזיה ה-50 (בגרמנית: 50. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
הדיוויזיה הוקמה ב-1 בספטמבר 1939 בקיסטרין, והועמדה תחת פיקוד קונרד זורשה. במהלך המערכה בפולין לחמה הדיוויזיה כחלק מהקורפוס ה-3 במסגרת הארמייה הרביעית, ובמהלך המערכה על צרפת ועל ארצות השפלה לחמה הדיוויזיה בשלב השני כחלק מהקורפוס ה-42 במסגרת הארמייה התשיעית. במהלך הקרב על יוון לחמה הדיוויזיה כחלק מהקורפוס ה-30 במסגרת קבוצת הפאנצר קלייסט, ובמהלך מבצע ברברוסה לחמה הדיוויזיה כחלק מהקורפוס ה-54 במסגרת הארמייה ה-11. לאחר מכן לחמה הדיוויזיה בגזרה הדרומית, כחלק מהארמייה ה-11 והשתתפה במצור על סבסטופול. לאחר מכן לחמה הדיוויזיה בקרב על קווקז, כחלק מארמיית הפאנצר הראשונה ומהארמייה ה-17 לסירוגין. ביולי 1944 הועברה הדיוויזיה תחת פיקוד הארמייה הרביעית, ולחמה עמה בקרבות הקשים שהתחוללו בפרוסיה המזרחית עד סוף המלחמה.

==מפקדים==
{| class="wikitable"
|-
! שם !! כהונה 
|-
| קונרד זורשה || 1 בספטמבר 1939 - 25 באוקטובר 1940
|-
| קרל-אדולף הולידט || 25 באוקטובר 1940 - 31 בינואר 1942
|-
| אוגוסט שמידט || 31 בינואר 1942 - 1 במרץ 1942
|-
| פרידריך שמידט || 1 במרץ 1942 - 26 ביוני 1943
|-
| פרידריך זיקסט || 26 ביוני 1943 - 30 באפריל 1944
|-
| פאול בץ || 30 באפריל 1944 - 5 ביוני 1944
|-
| גאורג האוס || 5 ביוני 1944 - 18 באפריל 1945
|-
| קורט דומנסקי || 18 באפריל 1945 - 8 במאי 1945
|}

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/50ID-R.htm הדיוויזיה ה-50] באתר lexikon-der-wehrmacht 

50
דיוויזיית פאנצר מוצנחת השנייה הרמן גרינג

דיוויזיית פאנצר מוצנחת השנייה הרמן גרינג (בגרמנית: Fallschirm-Panzergrenadier-Division 2 "Hermann Göring") הייתה דיוויזיית שריון של הוורמאכט שלחמה במלחמת העולם השנייה.

==היסטוריה==
הדיוויזיה הוקמה ב-24 בספטמבר 1944, והפכה למבצעית באוקטובר של אותה שנה. היא הייתה יחידת פאנצר, אולם הייתה כפופה ללופטוואפה, ואנשיה שימשו בחלקם כפלשירמיאגר (צנחנים). יחד עם הדיוויזיה האחות שלה, דיוויזיית פאנצר מוצנחת הראשונה הרמן גרינג, היא היוותה את קורפוס הפאנצר המוצנח הרמן גרינג. כמפקדה הראשון של הדיוויזיה מונה אריך ולטר. קורפוס הרמן גרינג נכלל בתחילה תחת ארמיית הפאנצר השלישית שהייתה חלק מקבוצת ארמיות מרכז. הדיוויזיה השתתפה בנסיגה מאזור קורלנד לפרוסיה המזרחית, ובנובמבר הועברה תחת הארמייה הרביעית. הדיוויזיה ספגה אבדות כבדות במבצע ויסלה-אודר, ובאפריל 1945 נשלחה דרך הים לשלזיה משם נהדפה בהדרגה אל סקסוניה. קורפוס הרמן גרינג ביצע מאמצים נואשים להיחלץ מהכיתור של הצבא האדום באזור דרזדן כדי להיכנע לצבא ארצות הברית, אולם נכשל בכך. ב-8 במאי נכנעו שרידי קורפוס הרמן גרינג לרוסים.

==מבנה==
{|
|
* רגימנט הפאנצרגרנדיר-צנחנים ה-3 
* רגימנט הפאנצרגרנדיר-צנחנים ה-4 
* גדוד הסיור הפאנצר-מוצנח ה-2
|
* גדוד הפאנצר-מוצנח ה-2
* רגימנט הארטילריה הפאנצר-מוצנח ה-2
* גדוד תותחי סער
|
* גדוד הנדסה
* גדוד איסוף מידע
* גדוד תחלופה
|
|}

==מפקדים==
* גנרל-מיור אריך ולטר (24 בספטמבר 1944 - נובמבר 1944)
* אוברסט וילהלם זות (נובמבר 1944 - ינואר 1945)
* אוברסט גאורג זיגרס (ינואר 1945 - מרץ 1945)
* אוברסט הלמוט הופנבך (מרץ 1945 - 27 במרץ 1945)
* גנרל-מיור אריך ולטר (27 במרץ 1945 - 8 במאי 1945)

==לקריאה נוספת==
<div class="mw-content-ltr">
* Windrow, Martine. Luftwaffe Airborne & Field Units. UK: Osprey Publishing, 1972.
* Ruffner, Kevin Conely. Luftwaffe Field Divisions. Oxford: Osprey Publishing, 1990.
* Williamson, Gordon. The "Hermann Göring" Division. Oxford: Osprey Publishing, 2003.
</div>

==קישורים חיצוניים==
* [http://www.lexikon-der-wehrmacht.de/Gliederungen/PanzergrenadierdivisonenLw/PGDHG.htm דיוויזיית פאנצר מוצנחת השנייה הרמן גרינג] באתר lexikon-der-wehrmacht 
* [http://www.axishistory.com/axis-nations/151-germany-luftwaffe/luftwaffe-ground-units/5670-fallschirm-panzergrenadier-division-2-hermann-goering דיוויזיית פאנצר מוצנחת השנייה הרמן גרינג] באתר Axis History 

הרמן גרינג
קטגוריה:יחידות הלופטוואפה
פאטימה (פורטוגל)

פאטימה (פורטוגלית: Fátima) היא עיר בפורטוגל שהתפרסמה בשנת 1917 בעקבות האירוע של גבירתנו מפאטימה, ומאז הפכה לאתר עלייה לרגל.

==גאוגרפיה==
פאטימה ממוקמת למרגלות רכס Serra de Aire. היא נמצאת 123 ק"מ צפונית לליסבון ו-187 ק"מ דרומית לפורטו.

==שם המקום==
המסורת מיחסת את השם פאטימה לנסיכה מוסלמית, שלאחר כיבוש האזור על ידי הנוצרים נחטפה ואולצה להתנצר (כך בגרסה המוסלמית) או שהתאהבה באחד החוטפים והתנצרה (כך בגרסה הנוצרית).

==פאטימה כאתר עלייה לרגל==

===ההתגלות===
ב-13 במאי 1917 חזו 3 ילדים, שיצאו לרעות כבשים, ב"גבירה ישובה על עץ, לבושה שמלה לבנה ועוטה רעלה". היא הורתה להם לחזור למקום בחודשים הבאים, בכל 13 לחודש. הילדים אכן חזרו כמבוקש וב-13 באוקטובר הציגה עצמה כ"גבירת מחרוזת התפילה", וביקשה להקים במקום כנסייה. 

דבר ההתגלות התפרסם, ורבים הגיעו למקום כל 13 לחודש. בהתגלות של ה-13 באוקטובר צפו כ-70,000 איש. בהמשך נולדה האמונה כי הגבירה הייתה מרים, אם ישו.

===התפתחות אתר העלייה לרגל===
הכנסייה הקתולית לא הכירה באירוע כהתגלות עלי אדמות של מרים. ובכל זאת אישרה, ב-1932, למאמינים לסגוד לגבירה מפאטימה ולהקים שם כנסייה. על פי האמונה הקפלה שנבנתה במקום המדויק של ההתגלות היא בעלת סגולות מרפא. 

במקום הוקם "המתחם המקודש של גבירתנו מפאטימה" (Santuário de Nossa Senhora do Rosário de Fátima). המתחם כולל שלושה מבנים עיקריים:
* "הבזיליקה של גבירתנו של המחרוזת" (Basílica de Nossa Senhora do Rosário) עם מגדל פעמונים בגובה 65 מטר.
* הקפלה של ההתגלויות (Capelinha das Aparições).
* "בזיליקת השילוש הקדוש" בזיליקה ענקית, הכנסייה הנוצרית הרביעית בגודלה בעולם.

ב-1967, במלאת 50 שנה להתגלות, ביקר האפיפיור פאולוס השישי בפאטימה. האפיפיור בנדיקטוס השישה עשר ביקר במקום ב-2010.

==קישורים חיצוניים==

* 
* [https://www.youtube.com/watch?v=Tl_Q0SEHj1I פאטימה ב-150 שניות, סרטון] (פורטוגזית ואנגלית)
* [http://www.livescience.com/29290-fatima-miracle.html הסבר פסיכולוגי לאירועי 1917 בפטימה] 
* 
* 

קטגוריה:פורטוגל: ערים

קטגוריה:נצרות: אתרי עלייה לרגל
ברבור הטונדרה

ברבור הטונדרה (שם מדעי: Cygnus columbianus) הוא מין של ברבור ממשפחת הברווזיים החי באזורי הטונדרה הארקטית ובאגמים והנהרות סביבה, כשבחורף הוא נודד לאזורים ממוזגים יותר.

לברבור זה שני תת-מינים החיים בשתי אזורי מחיה:
*ברבור קטן (Cygnus columbianus bewickii) - מצוי ברוסיה וצפון אירופה
*ברבור שורק (Cygnus columbianus columbianus) - מצוי בצפון אמריקה

הוא מהקטנים שבברבורים אך עדיין עוף גדול מאוד. אורכו 115-150 ס"מ, מוטת הכנפיים 168-211 ס"מ ומשקלו 3.4-9.6 ק"ג. הוא לבן ובעל מקור שחור עם עיטור צהוב מעליו. הנקבות קטנות מהזכרים. הברבור משמיע קול הדומה לשריקה ומכאן שם תת-המין האמריקאי.

הברבור הוא עוף צמחוני שניזון בעיקר מזרעי דגנים, צמחי מים ועשבים שונים וכן מחרקים ורכיכות קטנות. הוא מצוי בחבורות הנודדות בחורף לאזורים חמים יותר. בעונת הרבייה הזכרים מתחרים ביניהם ויוצרים רעש גדול.

==גלריה==
<gallery>
קובץ:Cygnus columbianus bewickii (young).JPG
קובץ:Tundra Swan (13903482178).jpg
קובץ:Tundra Swan (23984558743).jpg
קובץ:Whistling Swan RWD3.jpg
קובץ:Tundra Swans (8333125071).jpg
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1815
קטגוריה:טקסונים שתוארו בידי ג'ורג' אורד
קטגוריה:ארץ ישראל: אווזאים
קטגוריה:נורווגיה: עופות
קטגוריה:איסלנד: עופות
קטגוריה:רוסיה: עופות
קטגוריה:ברבורים
נצים

[[נץ גדול וטרפו.]]
נצים (שם מדעי: Accipitrinae) היא תת-משפחה של דורסי יום בינוניים ממשפחת הנציים. בקבוצה זו מצויים המינים הקטנים ביותר במשפחת הנציים, אך ישנם גם מינים גדולים כמו נץ גדול, שיכול להביס ארנבת.

מינים אלה מצויים ביערות או אזורים סבוכים מעט, והם בעלי כנפיים רחבות ומעוגלות המאפשרות להם לעוף בין העצים. טרפם העיקרי של הנצים הוא ציפורים קטנות שלא הבחינו בנץ. הוא מפתיע אותן והורג עם הטלפיים הקטלניות שלו. הם משתמשים במקורם החזק לקרוע פיסות בשר.

כמו מרבית הדורסים, גם נקבות הנצים גדולות מהזכרים.

==מיון==
*תת-משפחה נצים (Accipitrinae)
**סוג נץ (Accipiter)
**סוג ומין יחיד נץ ארוך זנב (Urotriorchis macrourus)
**סוג נץ אוסטרלי (Erythrotriorchis)
**סוג ומין יחיד נץ דוריאה (Megatriorchis doriae)

בעבר צורפו לקבוצה זו מיני הסוג נץ אפור וכן נץ גבאר אך הם עברו לתת-משפחה נצים אפורים (Melieraxinae).

==קישורים חיצוניים==

*
נצים אפורים

נצים אפורים (שם מדעי: Melieraxinae) היא תת-משפחה של דורסי יום בינוניים ממשפחת הנציים. בעבר הם שויכו לתת-משפחת הנצים. הם כוללים כיום שני סוגים, לאחר שהמין נץ גבאר עבר לסוג ומין יחיד. סה"כ ישנם ארבעה מינים בקבוצה.

== מאפיינים ==
לעופות דורסים אלה נוצות אפורות, פנים חסרי נוצות, מקור צהוב או אדום ורגליים מעט ארוכות המותאמות להליכה. הם חיים במישורים פתוחים וניזונים מיצורים קטנים החיים על האדמה. תפוצתם העיקרית היא באפריקה אך חלקם הגיעו גם לתימן ולערב הסעודית.

אלו דורסים קטנים דמויי-נץ שאורכם הממוצע 30–50 ס"מ ומשקלם עד 850 גרם. כמו אצל רוב הדורסים, הנקבות גדולות מהזכרים.

==מיון==
*תת-משפחה נצים אפורים (Melieraxinae)
**סוג נץ אפור (Melierax)
***מין נץ אפור כהה (Melierax metabates)
***מין נץ אפור דרומי (Melierax canorus)
***מין נץ אפור מזרחי (Melierax poliopterus)
**סוג ומין יחיד נץ גבאר (Micronisus gabar) - בעבר היה חלק מהסוג "נץ אפור"

*
זרונים

זרונים (שם מדעי: Circinae) היא תת-משפחה של עופות דורסים בינוניים ממשפחת הנציים. הם ידועים בעיקר בגלל ה"זר" שסביב צווארם מהם קיבלו את השם.

הזרונים הם עופות בעלי גוף בינוני, כנפיים חדות וזנב ארוך החיים בעיקר באזורים הקרובים לגופי מים שונים או ביערות לחים ומחפשים טרף בגובה נמוך. תזונתם העיקרית היא מיונקים קטנים, עופות וזוחלים שונים. 

חלק ממינים אלו חיים בעיקר על הקרקע ויש להם רגליים ארוכות העוזרות להם לנוע מהר וכן לחפש טרף בחורים קטנים. כך עושה האיה הזרונית האפריקנית שמחפשת אפרוחי ציפורים קטנות בתוך קינם, בעזרת רגליה הגדולות והארוכות.

==מיון==
*תת-משפחה זרונים (Circinae)
**סוג איה זרונית (Polyboroides)
**סוג זרון (Circus)
**סוג ומין יחיד זרון עגורי (Geranospiza caerulescens)

==קישורים חיצוניים==

* 

*
דאות

דאות (שם מדעי: Elaninae) היא תת-משפחה של דורסי יום ממשפחת הנציים. הדאות דומות לנצים קטנים ובעלות דמיון גם לדיות אך קטנות מהן בהרבה. לרוב הדאות נוצות לבנות, עיניים אדומות גדולות, כנפיים רחבות וזנבות ארוכים וממוזלגים. חיות בעיקר באזורים חמים ותרות אחר טרף בגובה נמוך מעל הקרקע.

טרפן העיקרי הוא מכרסמים, עופות קטנים וגם חרקים גדולים. עם זאת אחד המינים מתמחה בטרף של עטלפים - נץ העטלפים. הן חיות באסיה ובאירופה, וכמה מינים חיים גם באמריקה, באוסטרליה ובאפריקה.

==מיון==
*תת-משפחת דאות (Elaninae)
**סוג דאה (Elanus)
***מין דאה שחורת-כתף (Elanus caeruleus)
***מין דאה שחורת-כנף (Elanus axillaris)
***מין Elanus leucurus
***מין Elanus scriptus
**סוג ומין יחיד דיית זנב מספריים (Chelictinia riocourii)
**סוג ומין יחיד דיית הפנינה (Gampsonyx swainsonii)
**סוג ומין יחיד דיה זנב סנונית (Elanoides forficatus)
**סוג ומין יחיד נץ עטלפים (Macheiramphus alcinus)

==קישורים חיצוניים==

*
עיטי-נחשים

[[חיוויאי הנחשים.]]
עיטי-נחשים (שם מדעי: Circaetinae) היא תת-משפחה של עופות דורסים בינוניים ממשפחת הנציים.

== מאפיינים ==
לעיטים אלו מקור קצר וחד, ראש גדול עם עיניים צהובות ורגלים בעלי קשקשים חדים העוזרים להם להתמודד עם מזונם העיקרי - נחשים. ואולם מינים רבים לא מתבססים על נחשים אלא על טרף קטן של יונקים קטנים, עופות וזוחלים שונים וכן מנבלות.

מצויים ברחבי אפריקה ואסיה באזורים הטרופיים וכמה מינים מתמחים בתנאי יובש. חלק מהמינים בקבוצה גדולים מאוד כמו העיט הפיליפיני שהוא אחד מהדורסים הגדולים בעולם וששוקל 7 ק"ג בממוצע והוא טורף אימתני של חיות קטנות יותר.

==מיון==
*תת-משפחה עיטי-נחשים (Circaetinae)
**סוג ומין יחיד חיוויאי מוקיון (בטלאור) (Terathopius ecaudatus)
**סוג חיוויאי (Circaetus)
**סוג עיט נחשים אסייתי (Spilornis)
**סוג ומין יחיד עיט פיליפיני (Pithecophaga jefferyi) - שייך לעיטים טרופיים.
**סוג ומין יחיד עיט נחשים מדגסקרי (Eutriorchis astur)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1849
קטגוריה:טקסונים שתוארו בידי אדוארד בליית